Mato Grosso

miniatur|Hoiz wead iwa de BR-158 obtranspoatiad
Mato Grosso (Kuazzeichn: MT) is a Bundesstoot im Landesinnan vo Brasilien. Ea ghead zua Região Centro-Oeste. Sei Haptstod is Cuiabá.

 Geografie 

Mato Grosso hod im Sidwestn a Nationoigrenz mid Bolivien. Außadem grenzds (im Uahzoagasinn vo Westn ogfongd) on de brasilianischn Bundesstootn: Rondônia, Amazonas, Pará, Tocantins, Goiás und Mato Grosso do Sul.

De Haptstod is Cuiabá mid uma 500.000 Eihwohna. Weidare kloanare Städt in Mato Grosso san u. a.: Várzea Grande, Rondonópolis, Cáceres und Sinop.

Mato Grosso hod af ana Fläch vo 903.386 km² ledigli uma 3,2 Mio. Eihwohna. Da Bundesstoot is deshoib mid ana Eihwohnadichtn vo nua 3,5 Eihwohna pro Quadratkilometa (Stond: 2013) oane vo de am dinnsdn bsiedldn Regiona vo Brasilien.

Hechsde Eahebung im Bundesstoot is mid 1118 m de Serra Manto Cristo. De bedeidndstn Fliss san: Paraguai, Juruena, Teles Pires, Xingu, Araguaia, Piqueri, Cuiabá, São Lourenço das Mortes. Im Sidwestn vo Mato Grosso bfindt se's Feichtgebiet Pantanal.

 Städt 

De greßdn Städt mid iahn Eihwohnazoihn vom 1. Juli 2004 san:

 Cuiabá – 524.666
 Várzea Grande – 242.674
 Rondonópolis – 163.824
 Sinop – 94.724
 Cáceres – 87.708
 Tangara da Serra – 68.191
 Barra do Garças – 55.397
 Primavera do Leste – 53.881
 Alta Floresta – 47.190
 Sorriso – 46.023
 Pontes e Lacerda – 40.830
 Juína – 39.064
 Juara – 34.510
 Guaranta do Norte – 32.081
 Poconé – 31.243
 Barra do Bugres – 31.095

Schau aa Listn vo de Gmoana in Mato Grosso

Mato Grosso is administrativ in 9 Regiona mid 140 Gmoana (municípios) untateid. 
Bewohnd weads u. a. vo de Rio-Pardo-Indiana.

 Wiatschoft 

Den relativ greßdn Otei on da Wiatschoftsleistung hod 2004 de Landwiatschoft mid 40,8 % ghod, gfoigd vom Dienstleistungssektor mid 40,2 %. Da industrieje Sektor hod 19 % beidrong. Mato Grosso hod 2012 Woarn im Wert vo rund 16 Milliardn Us-Dollar expoatiad, in easchta Linie Sojafiseln (40,6 %) und Sojafiselmej (16,4 %), außadem Droad (17,7 %) und Baamwoi. af DataViva, obgruafa om 3. Meaz 2015

 Gschicht und Kuitua 

Vom Territorium vom Bundesstoots ís zum 1. Jenna 1979 da sidliche Tei obtrennd worn und buidt seithea Mato Grosso do Sul.

 Im Netz 

 - Governo do Estado Mato Grosso (portugiesisch)
  (portugiesisch)

 Beleg